FI Euroopan unionin virallinen lehti L 213/1

Vain alkuperäiset UN/ECE:n tekstit ovat kansainvälisen julkisoikeuden mukaan sitovia. Tämän säännön asema ja voimaantulopäivä on hyvä tarkastaa UN/ECE:n asiakirjan TRANS/WP.29/343 viimeisimmästä versiosta. Asiakirja saatavana osoitteessa: http://www.unece.org/trans/main/wp29/wp29wgs/wp29gen/wp29fdocstts.html.

Yhdistyneiden kansakuntien Euroopan talouskomission (UN/ECE) sääntö nro 6 – Moottoriajoneuvoissa ja niiden perävaunuissa käytettävien suuntavalaisimien hyväksyntää koskevat yhdenmukaiset vaatimukset

Sisältää kaiken voimassa olevan tekstin seuraaviin asti:

Muutossarjan 01 täydennys 25 – Voimaantulopäivä: 9. lokakuuta 2014

SISÄLTÖ

0. Soveltamisala

1. Määritelmät

2. Hyväksynnän hakeminen

3. Merkinnät

4. Hyväksyntä

5. Yleiset vaatimukset

6. Säteilevän valon voimakkuus

7. Testausmenettely

8. Säteilevän valon väri

9. Moottoriajoneuvojen ja niiden perävaunujen suuntavalaisintyypin muutokset ja hyväksynnän laajentaminen

10. Tuotannon vaatimustenmukaisuus

11. Seuraamukset vaatimustenmukaisuudesta poikkeavasta tuotannosta

12. Tuotannon lopettaminen

13. Hyväksyntätesteistä vastaavien tutkimuslaitosten sekä tyyppihyväksyntäviranomaisten nimet ja osoitteet

14. Siirtymämääräykset

LIITTEET

1 Suuntavalaisimien luokat: eri luokkiin kuuluvien suuntavalaisimien valon jakautumisen vähimmäiskulmat

2 Säännön nro 6 mukainen ilmoitus suuntavalaisintyypin hyväksynnän myöntämisestä, laajentamisesta, epäämisestä tai peruuttamisesta tai valaisintyypin tuotannon lopettamisesta

3 Esimerkkejä hyväksyntämerkeistä

4 Fotometriset mittaukset

5 Tuotannon vaatimustenmukaisuuden valvontamenettelyjä koskevat vähimmäisvaatimukset

6 Tarkastajan suorittamaa näytteenottoa koskevat vähimmäisvaatimukset

0. SOVELTAMISALA

Tämä sääntö koskee luokkien L, M, N, O ja T (1) ajoneuvoihin tarkoitettuja suuntavalaisimia.

1. MÄÄRITELMÄT

Tässä säännössä sovelletaan seuraavia määritelmiä:

1.1 ’Suuntavalaisimella’ tarkoitetaan moottoriajoneuvoon tai perävaunuun asennettua laitetta, joka kuljettajan käyttämänä ilmoittaa aikeesta muuttaa ajoneuvon etenemissuuntaa. Tätä sääntöä sovelletaan yksinomaan kiinteästi sijoitettuihin vilkkuvalolaitteisiin, joiden vilkkutoiminto saadaan aikaan syöttämällä lamppuun sähkövirtaa jaksoittaisesti.

1.2 Tähän sääntöön sovelletaan määritelmiä, jotka annetaan säännössä nro 48 ja sen muutossarjoissa, jotka ovat voimassa tyyppihyväksynnän hakuajankohtana.

1.3 ’Erityyppisillä suuntavalaisimilla’ tarkoitetaan valaisimia, jotka eroavat toisistaan seuraavien olennaisten seikkojen osalta: a) kauppanimi tai tavaramerkki; b) optisen järjestelmän ominaisuudet (voimakkuus, valon jakautumiskulmat, valonlähteen luokka, valonlähdemoduuli jne.); c) valaisimen luokka; d) mahdollinen valovoiman säädin; e) mahdollinen valonlähteiden peräkkäinen aktivoituminen. Valonlähteen tai jonkin suodattimen värin muuttuminen ei aiheuta tyypin muuttumista.

1.4 Tässä säännössä olevat viittaukset vakiohehkulamppuihin ja sääntöön nro 37 viittaavat sääntöön nro 37 ja sen muutossarjoihin, jotka ovat voimassa tyyppihyväksynnän hakuajankohtana. Tässä säännössä olevat viittaukset vakio-LED-lamppuihin ja sääntöön nro 128 viittaavat sääntöön nro 128 ja sen muutossarjoihin, jotka ovat voimassa tyyppihyväksynnän hakuajankohtana.

2. HYVÄKSYNNÄN HAKEMINEN

2.1 Kauppanimen tai tavaramerkin omistajan tai tämän valtuutetun edustajan on haettava suuntavalaisintyypin hyväksyntää. Hakemuksesta on käytävä ilmi, mihin (yhteen tai useampaan) liitteessä 1 tarkoitetuista luokista 1, 1a, 1b, 2a, 2b, 5 ja 6 suuntavalaisin kuuluu. Jos suuntavalaisin kuuluu luokkaan 2, on ilmoitettava, tuottaako laite vakiovalovoimaa (luokka 2a) vai vaihtuvaa valovoimaa (luokka 2b) ja voidaanko sitä käyttää myös kahden samaan luokkaan kuuluvan valaisimen kokoonpanossa. Hakijan valinnan mukaan hakemuksessa ilmoitetaan myös, että laite voidaan asentaa ajoneuvoon eri vertailuakselin kallistuskulmissa ajoneuvon vertailutasoihin ja maahan nähden tai sitä voidaan kiertää vertailuakselinsa ympäri. Nämä erilaiset asennustavat on mainittava ilmoituslomakkeessa.

2.2 Jokaiseen suuntavalaisintyyppiä koskevaan hakemukseen on liitettävä seuraavat asiakirjat ja tiedot: 2.2.1 kolmena kappaleena riittävän yksityiskohtaiset piirustukset, joiden perusteella tyyppi ja luokka voidaan tunnistaa ja joissa esitetään geometrisesti seuraavat tiedot: a) asennot, joihin suuntavalaisin voidaan asentaa ajoneuvoon, havaintoakseli, jota käytetään vertailuakselina testeissä (vaakakulma H = 0°, pystykulma V = 0°), kyseisissä testeissä vertailupisteenä käytettävä piste; b) kohdan 6 vaatimukset täyttävien laitteiden asennusta koskevat geometriset vaatimukset; c) jos kyseessä on toiminnallisesti integroitu valaisinjärjestelmä, toiminnallisesti integroitu valaisin tai valaisimien yhdistelmä, joka täyttää tämän säännön kohtien 5.7 ja 6.1 sekä liitteen 4 vaatimukset; d) hyväksyntänumerolle ja lisätunnuksille tarkoitettu paikka hyväksyntämerkin ympyrään nähden. 2.2.2 lyhyt tekninen kuvaus, jossa ilmoitetaan varsinkin seuraavat tiedot (paitsi jos kyseessä on valaisin, jonka valonlähde ei ole vaihdettava): a) käytettävien hehkulamppujen luokat: hehkulamppuluokan on oltava jokin säännössä nro 37 ja sen hakuajankohtana voimassa olevissa muutossarjoissa esitetyistä lamppuluokista; ja/tai b) käytettävien LED-valonlähteiden luokat: LED-valonlähteen luokan on oltava jokin säännössä nro 128 ja sen hakuajankohtana voimassa olevissa muutossarjoissa esitetyistä lamppuluokista; ja/tai c) valonlähdemoduulin tunnuskoodi; 2.2.3 kun kyseessä on luokan 2b suuntavalaisin, lyhyt kuvaus valovoiman säätimestä, järjestelykaavio sekä tiedot kaksi voimakkuustasoa aikaansaavan järjestelmän ominaisuuksista; 2.2.4 kun kyseessä on luokan 1, 1a, 1b, 2a tai 2b suuntavalaisin, tiedot kohtien 5.6 ja 6.2.2 mukaisesta signaalien aktivoinnista; 2.2.5 kaksi näytekappaletta. Jos hyväksyntää haetaan laitteille, jotka eivät ole identtisiä vaan symmetrisiä ja toinen laite voidaan asentaa vasemmalle ja toinen oikealle puolelle, toimitetut kaksi näytettä voivat olla identtisiä ja asennettavissa vain ajoneuvon oikealle tai vasemmalle puolelle. Kun kyseessä on luokan 2b suuntavalaisin, hakemuksen yhteydessä on toimitettava myös valovoiman säädin tai samat signaalit tuottava generaattori.

3. MERKINNÄT

Hyväksyttäväksi toimitettavien laitteiden on merkintöjen osalta täytettävä seuraavat vaatimukset:

3.1 Laitteisiin on oltava merkittynä hakijan kauppanimi tai tavaramerkki helposti luettavalla ja pysyvällä tavalla.

3.2 Muissa kuin ei-vaihdettavilla valonlähteillä varustetuissa valaisimissa on oltava helposti luettavissa oleva ja pysyvä merkintä, josta käyvät ilmi a) valaisimessa käytettävien hehkulamppujen luokat; ja/tai b) valonlähdemoduulin tunnistuskoodi.

3.3 Näytelaitteessa on oltava riittävän suuri tila jäljempänä kohdassa 4.2 määritellylle hyväksyntämerkille ja lisätunnuksille. Tämä tila on merkittävä kohdassa 2.2.1 tarkoitettuihin piirustuksiin.

3.4 Elektronisella valonlähteen säätölaitteella tai valovoiman säätimellä ja/tai ei-vaihdettavilla valonlähteillä ja/tai valonlähdemoduuleilla varustetuissa valaisimissa on oltava nimellisjännitettä tai jännitealuetta sekä enimmäisnimellistehoa koskeva merkintä.

3.5 Valonlähdemoduuleilla varustettujen valaisimien valonlähdemoduuleissa on oltava seuraavat merkinnät: 3.5.1 hakijan kauppanimi tai tavaramerkki helposti luettavalla ja pysyvällä tavalla merkittynä 3.5.2 moduulin tunnuskoodi helposti luettavalla ja pysyvällä tavalla merkittynä. Tunnuskoodi koostuu kirjaimista MD (lyhenteenä sanasta ”moduuli”) ja hyväksyntämerkistä ilman kohdassa 4.2.1.1 määrättyä ympyrää sekä lisätunnuksista ja merkeistä silloin, kun käytetään useita erilaisia valonlähdemoduuleita. Tämä tunnuskoodi on merkittävä kohdassa 2.2.1 mainittuihin piirustuksiin. Hyväksyntämerkin ei tarvitse olla sama kuin siinä valaisimessa oleva hyväksyntämerkki, jossa moduulia käytetään, mutta molempien merkkien on oltava saman hakijan. 3.5.3 nimellisjännite- tai jännitealuemerkintä sekä enimmäisnimellistehoa koskeva merkintä.

3.6 Elektroniseen valonlähteen säätölaitteeseen tai valovoiman säätimeen, joka on osa valaisinta mutta valaisimen rungon ulkopuolella, on merkittävä valmistajan nimi ja tunnistusnumero.

4. HYVÄKSYNTÄ

4.1 Yleistä

4.1.1 Jos kohdan 2.2.4 mukaisesti hyväksyttäväksi toimitetut kaksi laitetta täyttävät tämän säännön vaatimukset, hyväksyntä myönnetään. Toiminnallisesti integroidun valaisinjärjestelmän kaikki laitteet on jätettävä tyyppihyväksyttäväksi saman hakijan toimesta.

4.1.2 Jos ryhmitetyt, yhdistetyt tai rakenteellisesti yhdistetyt valaisimet täyttävät useampien vuoden 1958 sopimuksen liitteenä olevien sääntöjen vaatimukset, voidaan käyttää yhtä kansainvälistä hyväksyntämerkkiä sillä edellytyksellä, että kyseisiä valaisimia ei ryhmitetä, yhdistetä tai rakenteellisesti yhdistetä sellaisten valaisimien kanssa, jotka eivät täytä jonkin kyseisen säännön vaatimuksia.

4.1.3 Kullekin hyväksytylle tyypille annetaan hyväksyntänumero. Sen kahdesta ensimmäisestä numerosta käy ilmi muutossarja, joka sisältää ne sääntöön tehdyt tärkeät tekniset muutokset, jotka ovat hyväksynnän myöntämishetkellä viimeisimmät (tällä hetkellä muutossarja 01, joka tuli voimaan 27. kesäkuuta 1987). Sama sopimuspuoli ei saa antaa samaa numeroa toiselle tämän säännön soveltamisalaan kuuluvalle laitetyypille. Jos eri luokkien suuntavalaisimet muodostavat yhden kokoonpanon, ne voidaan merkitä yhdellä hyväksyntänumerolla.

4.1.4 Tätä sääntöä soveltaville vuoden 1958 sopimuksen sopimuspuolille on ilmoitettava tähän sääntöön perustuvasta laitetyypin hyväksynnän myöntämisestä, laajentamisesta, epäämisestä tai peruuttamisesta taikka laitetyypin tuotannon lopettamisesta tämän säännön liitteessä 2 esitetyn mallin mukaisella lomakkeella.

4.1.5 Kaikissa tämän säännön perusteella hyväksytyn tyypin mukaisissa laitteissa on oltava edellä kohdassa 3.3 mainitussa paikassa ja kohdissa 3.1 ja 3.2 tai 3.4 määriteltyjen merkintöjen lisäksi kohdissa 4.2 ja 4.3 määritelty hyväksyntämerkki.

4.2 Hyväksyntämerkin koostumus

Hyväksyntämerkki muodostuu seuraavista osista:

4.2.1 kansainvälinen hyväksyntämerkki, jonka osat ovat 4.2.1.1 E-kirjain ja hyväksynnän myöntäneen maan (2) tunnusnumero ympyrän sisällä; 4.2.1.2 kohdassa 4.1.3 tarkoitettu hyväksyntänumero.

4.2.2 Lisäksi laitteissa on oltava seuraavat lisätunnukset: 4.2.2.1 Laitteissa on oltava yksi tai useampi tunnuksista 1, 1a, 1b, 2a, 2b, 5 ja 6 sen mukaan, kuuluuko laite, jolle haetaan hyväksyntää kohdan 2.1 mukaisesti, yhteen tai useampaan luokista 1, 1a, 1b, 2a, 2b, 5 ja 6. 4.2.2.2 Laitteissa, joita ei voida asentaa kummalle tahansa puolelle ajoneuvoa, laitteen asennuspaikan osoittava vaakasuuntainen nuoli. (Jos kyseessä on luokan 1, 1a, 1b, 2a tai 2b laite, nuoli on suunnattava ulospäin ajoneuvosta, ja jos kyseessä on luokan 3, 4, 5 tai 6 laite, nuoli on suunnattava ajoneuvon keulaa kohti.) Jos kyseessä on luokan 6 laite, laitteeseen on tässä tapauksessa lisäksi merkittävä kirjain R tai L, joilla tarkoitetaan ajoneuvon oikeaa (R) tai vasenta (L) puolta. 4.2.2.3 Kuhunkin laitteeseen on kohdassa 4.2.2.1 tarkoitetun symbolin oikealle puolelle sijoitettava seuraavat merkinnät: a) lisäkirjain D sellaisiin laitteisiin, joita voidaan käyttää osana kahden valaisimen yhdistelmää; b) lisäkirjain Y sellaisiin laitteisiin, joita voidaan käyttää osana toiminnallisesti integroitua valaisinjärjestelmää. 4.2.2.4 Laitteissa, joissa valon jakautuminen on rajoitettu tämän säännön liitteen 4 kohdan 2.1.3 mukaisesti, on oltava vaakasuoralta janalta lähtevä, alaspäin osoittava pystysuuntainen nuoli. 4.2.2.5 Hyväksyntänumeron kaksi numeroa, jotka ilmoittavat hyväksynnän myöntämisajankohtana voimassa olevan muutossarjan, ja vaadittu nuoli (tarvittaessa) voidaan merkitä edellä tarkoitettujen lisätunnusten läheisyyteen. 4.2.2.6 Kohdissa 4.2.1 ja 4.2.2 tarkoitettujen merkkien ja tunnusten on oltava selvästi luettavissa ja pysyviä silloinkin, kun laite on asennettu ajoneuvoon.

4.3 Hyväksyntämerkki

4.3.1 Erilliset valaisimet

Tämän säännön liitteen 3 kuvassa 1 esitetään esimerkki hyväksyntämerkistä edellä mainittujen lisätunnusten kanssa.

Jos erityyppisillä useiden sääntöjen mukaisilla valaisimilla on sama ulkolinssi, joka on samaa tai eri väriä, valaisimeen voidaan kiinnittää yksi kansainvälinen hyväksyntämerkki. Merkki koostuu ympyrästä, jonka sisällä on E-kirjain ja hyväksynnän myöntäneen maan tunnusnumero, sekä hyväksyntänumerosta. Tämä hyväksyntämerkki voidaan sijoittaa mihin tahansa valaisimen kohtaan seuraavin edellytyksin:

4.3.1.1 Merkki näkyy, kun valaisimet on asennettu.

4.3.1.2 Merkintä sisältää kunkin valaisimen tunnuksen sen säännön mukaisesti, jonka nojalla hyväksyntä on myönnetty, ja muutossarjan järjestysnumeron, joka vastaa hyväksynnän myöntämishetkellä voimassa olevia viimeisimpiä sääntöön tehtyjä tärkeitä teknisiä muutoksia, sekä tarvittaessa vaaditun nuolen.

4.3.1.3 Yksittäisen hyväksyntämerkin osien koko ei saa olla pienempi kuin vähimmäiskoko, joka vahvistetaan pienimmälle yksittäiselle merkille säännössä, jonka perusteella hyväksyntä on myönnetty.

4.3.1.4 Valaisimen päärungossa on oltava kohdassa 3.3 tarkoitettu tila, johon sijoitetaan varsinaisten toimintojen hyväksyntämerkki.

4.3.1.5 Tämän säännön liitteen 3 kuvassa 4 annetaan esimerkkejä hyväksyntämerkistä edellä mainittujen lisätunnusten kanssa.

4.3.2 Ryhmitetyt, yhdistetyt tai rakenteellisesti yhdistetyt valaisimet

4.3.2.1 Jos ryhmitetyt, yhdistetyt tai rakenteellisesti yhdistetyt valaisimet ovat usean säännön vaatimusten mukaisia, niissä voidaan käyttää yhtä kansainvälistä hyväksyntämerkkiä, jossa on E-kirjain ja hyväksynnän myöntäneen maan tunnusnumero ympyrän sisällä sekä hyväksyntänumero. Tämä hyväksyntämerkki voidaan sijoittaa mihin tahansa kohtaan ryhmitetyssä, yhdistetyssä tai rakenteellisesti yhdistetyssä valaisimessa seuraavin edellytyksin: 4.3.2.1.1 Merkintä näkyy, kun valaisimet on asennettu. 4.3.2.1.2 Mitään ryhmitettyjen, yhdistettyjen tai rakenteellisesti yhdistettyjen valaisimien valoa lähettävää osaa ei voida irrottaa irrottamatta samalla hyväksyntämerkkiä.

4.3.2.2 Kunkin valaisimen tunnus sen säännön mukaisesti, jonka nojalla hyväksyntä on myönnetty, ja muutossarjan järjestysnumeron, joka vastaa hyväksynnän myöntämishetkellä voimassa olevia viimeisimpiä sääntöön tehtyjä tärkeitä teknisiä muutoksia, sekä tarvittaessa vaadittu nuoli, on merkittävä 4.3.2.2.1 joko asianomaiselle valoa säteilevälle pinnalle 4.3.2.2.2 tai ryhmään niin, että ryhmitetyn, yhdistetyn tai rakenteellisesti yhdistetyn laitteen jokaisen valaisimen voi selvästi tunnistaa.

4.3.2.3 Yksittäisen hyväksyntämerkin osien koko ei saa olla pienempi kuin vähimmäiskoko, joka vahvistetaan pienimmälle yksittäiselle merkille säännössä, jonka perusteella hyväksyntä on myönnetty.

4.3.2.4 Kullekin hyväksytylle tyypille annetaan hyväksyntänumero. Sama sopimuspuoli ei saa antaa samaa numeroa toiselle tämän säännön soveltamisalaan kuuluvalle ryhmitetylle, yhdistetylle tai rakenteellisesti yhdistetylle valaisimelle.

4.3.2.5 Tämän säännön liitteen 3 kuvassa 2 esitetään esimerkkejä ryhmitettyjen, yhdistettyjen tai rakenteellisesti yhdistettyjen valaisimien hyväksyntämerkistä edellä mainittujen lisätunnusten kanssa.

4.3.3 Valaisin, joka on rakenteellisesti yhdistetty muihin valaisimiin ja jonka linssiä voidaan käyttää myös muuntyyppisissä ajovalaisimissa

Sovelletaan kohdan 4.3.2 säännöksiä.

4.3.3.1 Lisäksi, jos käytetään samaa linssiä, siihen voidaan sijoittaa kaikki erilaiset, erityyppisiin ajovalaisimiin tai valaisinyksiköihin viittaavat hyväksyntämerkit, jos myös ajovalaisimen päärungolla, vaikka sitä ei voisi erottaa linssistä, on kohdassa 3.3 kuvattu tila, jossa on hyväksyntämerkit varsinaisille toiminnoille. Jos erityyppisillä ajovalaisimilla on sama päärunko, kaikki erilaiset hyväksyntämerkit voidaan sijoittaa siihen.

4.3.3.2 Tämän säännön liitteen 3 kuvassa 3 annetaan esimerkkejä ajovalaisimen kanssa rakenteellisesti yhdistettyjen valaisimien hyväksyntämerkeistä.

4.4 Hyväksyntämerkin on oltava selvästi luettavissa ja pysyvä. Se voidaan sijoittaa laitteen sisä- tai ulkopuoliseen osaan (joko läpinäkyvään tai läpinäkymättömään), jota ei voi irrottaa laitteen valoa säteilevästä läpinäkyvästä osasta. Merkinnän on joka tapauksessa oltava näkyvillä, kun laite on asennettu ajoneuvoon tai kun avataan jokin liikkuva osa, kuten konepelti, tavaratilan luukku tai ovi.

5. YLEISET VAATIMUKSET

5.1 Jokaisen toimitetun laitteen on täytettävä kohdissa 6 ja 8 esitetyt vaatimukset.

5.2 Laitteet on suunniteltava ja valmistettava siten, että ne toimivat tyydyttävästi tavanomaisissa käyttöolosuhteissa ja säilyttävät tässä säännössä tarkoitetut ominaisuudet huolimatta käytön aikana niihin mahdollisesti kohdistuvasta tärinästä.

5.3 Valonlähdemoduuleita käytettäessä on tarkistettava, että seuraavat vaatimukset täyttyvät: 5.3.1 Valonlähdemoduulin tai -moduulien rakenne on sellainen, että a) jokaisen valonlähdemoduulin voi asentaa vain määrättyyn eli oikeaan asentoon ja poistaa vain työkaluja käyttämällä; b) jos laitteen kotelossa on useampia valonlähdemoduuleita, erityyppisillä ominaisuuksilla varustettuja valonlähdemoduuleita ei voi vaihtaa keskenään valaisimen kotelon sisällä. 5.3.2 Valonlähdemoduulit ovat asiattomalta käsittelyltä suojattuja. 5.3.3 Valonlähdemoduulin on oltava mekaaniselta rakenteeltaan sellainen, että sitä ei voida työkaluja käyttämällä tai ilman työkaluja vaihtaa mihinkään toiseen hyväksyttyyn valonlähteeseen.

5.4 Jos luokan 2a enimmäisarvoa suurempaa valovoimaa tuottavan, luokkaan 2b kuuluvan suuntavalaisimen valovoiman säädin vioittuu, luokan 2a vakiovalovoimaa koskevien vaatimusten on täytyttävä automaattisesti.

5.5 Kun käytetään vaihdettavia valonlähteitä, seuraavien vaatimusten on täytyttävä: 5.5.1 Kaikkia sääntöjen nro 37 ja/tai nro 128 mukaisesti hyväksyttyjä valonlähdeluokkia voidaan käyttää, mikäli käyttöä ei rajoiteta kyseisissä säännöissä ja niiden muutossarjoissa, jotka ovat voimassa tyyppihyväksynnän hakemishetkellä. 5.5.2 Laitteen rakenteen on oltava sellainen, että valonlähteen voi asentaa ainoastaan oikeaan asentoon. 5.5.3 Valonlähteen kannan on oltava IEC:n julkaisussa 60061 määriteltyjen ominaisuuksien mukainen. Tässä yhteydessä sovelletaan tietolomaketta, joka koskee kyseisessä valonlähdeluokassa käytettävää kantaa.

5.6 Kun kyseessä on luokan 1, 1a, 1b, 2a tai 2b suuntavalaisin, vilkkutoiminto voidaan tuottaa valaisimien valonlähteiden peräkkäisen aktivoinnin kautta, jos seuraavat edellytykset täyttyvät: a) Aktivoiduttuaan kukin valonlähde palaa PÄÄLLÄ-syklin loppuun saakka. b) Valonlähteiden aktivoituminen etenee yhdenmukaisesti näkyvän pinnan sisäreunasta sen ulkoreunaa kohden. c) Aktivoituminen tapahtuu katkottomasti ilman pystyvariaatioita (aaltomaisuutta). d) Vaihtelu päättyy viimeistään 200 ms:n kuluttua PÄÄLLÄ-syklin alkamisesta. e) Suuntavalaisimen näkyvää pintaa ympäröivän suorakaiteen ortogonaalinen projektio vertailuakselin suunnassa on sellainen, että sen pitkät sivut ovat yhdensuuntaiset H-tason kanssa ja vaakasuuntaisten ja pystysuuntaisten sivujen suhde on vähintään 1,7. Edellä mainittujen edellytysten täyttyminen on verifioitava vilkkutoiminnon aikana.

5.7 Toiminnallisesti integroidun valaisinjärjestelmän on oltava vaatimusten mukainen, kun kaikki sen toiminnallisesti integroidut valaisimet ovat toiminnassa samanaikaisesti. Jos takasuuntavalotoiminnon tuottava toiminnallisesti integroitu valaisinjärjestelmä kuitenkin on asennettu osittain kiinteään komponenttiin ja osittain liikkuvaan komponenttiin, hakijan ilmoittamien toiminnallisesti integroitujen valaisimien on täytettävä geometristä näkyvyyttä koskevat sekä kolorimetriset ja fotometriset vaatimukset kaikissa liikkuvien komponenttien kiinteissä asennoissa. Edellä sanottua ei sovelleta toiminnallisesti integroituihin suuntavalaisimiin, jotka on tarkoitettu asennettaviksi sellaisiin ajoneuvoihin, joissa geometristä näkyvyyskulmaa koskevien vaatimusten täyttämiseksi aktivoidaan lisävalaisimia, kun liikkuva komponentti on jossakin kiinteässä avoimessa asennossa. Edellytyksenä on, että kyseiset lisävalaisimet täyttävät kaikki asentoa koskevat sekä fotometriset ja kolorimetriset vaatimukset, joita sovelletaan liikkuvaan komponenttiin asennettuihin suuntavalaisimiin.

6. SÄTEILEVÄN VALON VOIMAKKUUS

6.1 Kummankin tarkastettavaksi toimitetun laitteen tuottaman valon on oltava vähintään vähimmäisvoimakkuudelle ja enintään enimmäisvoimakkuudelle seuraavassa taulukossa määriteltyjen arvojen mukainen luokan 1, 1a, 1b, 2a, tai 2b suuntavalaisimien osalta vertailuakseleilla ja luokan 5 tai 6 suuntavalaisimien osalta liitteessä 1 tarkoitetussa suunnassa A: Suuntavalaisimen luokka Vähimmäisvalovoima, cd Enimmäisvalovoima käyttötavan mukaan, cd Yksittäinen valaisin Tunnuksella D merkitty (yksittäinen) valaisin (ks. kohta 4.2.2.3) 1 175 1 000 500 1a 250 1 200 600 1b 400 1 200 600 2a (vakio) 50 500 250 2b (vaihtuva) 50 1 000 500 5 0,6 280 140 6 50 280 140 6.1.1 Kahden tai useamman suuntavalaisimen muodostaman asennelman osalta kokonaisvoimakkuus ei saa ylittää enimmäisarvoa. 6.1.2 Kun kahden tunnuksella D merkityn, toiminnoltaan samanlaisen valaisimen asennelma katsotaan yhdeksi valaisimeksi, sen on oltava niiden vaatimusten mukainen, jotka koskevat a) enimmäisvoimakkuutta, jos kaikki valaisimet ovat toiminnassa; b) vähimmäisvoimakkuutta, jos yksi valaisin on vioittunut.

6.2 Jos luokkaan 1, 1a, 1b, 2a tai 2b kuuluva yksittäinen useamman kuin yhden valonlähteen sisältävä valaisin tai toiminnallisesti integroitu valaisinjärjestelmä vioittuu, sovelletaan seuraavia määräyksiä: 6.2.1 Valonlähteiden ryhmää, joka on kytketty siten, että yhden valonlähteen vioittumisen vuoksi kaikki lähteet lopettavat valon lähettämisen, pidetään yhtenä valonlähteenä. 6.2.2 Järjestelmän on tuotettava signaali, joka aktivoi säännön nro 48 kohdassa 6.5.8 tarkoitetun ilmaisimen, jos a) jokin valonlähde on vioittunut tai b) vain kahta hehkulankavalonlähdettä käyttävän valaisimen valon voimakkuus vertailuakselilla on pienempi kuin 50 % vähimmäisvoimakkuudesta tai c) yhden tai useamman valonlähteen vioittumisen vuoksi valon voimakkuus jossakin alla mainitussa, tämän säännön liitteen 4 mukaisessa suunnassa on pienempi kuin vaadittu vähimmäisvoimakkuus: i) H = 0°, V = 0° ii) H = 20° ajoneuvosta ulospäin, V = + 5° iii) H = 10° sisäänpäin, V = 0°.

6.3 Vertailuakselin ulkopuolella ja tämän säännön liitteen 1 kaavioissa määritellyissä kulmissa kummankin tarkastettavaksi toimitetun laitteen lähettämän valon voimakkuuden on täytettävä seuraavat vaatimukset: 6.3.1 Valonvoimakkuuden kussakin tämän säännön liitteen 4 asianomaisessa valonjakautumistaulukossa määriteltyjä pisteitä vastaavassa suunnassa on oltava vähintään kohdan 6.1 taulukossa määritelty vähimmäisarvo kerrottuna prosenttiarvolla, jotka on annettu kyseiselle suunnalle edellä mainitussa taulukossa. 6.3.1.1 Kohdissa 6.4 ja 6.4.1 määrätystä poiketen luokan ja 5 suuntavalaisimien taaksepäin lähettämään valoon sovelletaan 0,6 cd:n vähimmäisarvoa kaikkialla liitteessä 1 määritellyillä alueilla. 6.3.2 Valonvoimakkuus ei saa suuntavalaisimen missään näkymissuunnassa ylittää kohdassa 6.1 määriteltyä enimmäisarvoa. 6.3.3 Lisäksi sovelletaan seuraavia vaatimuksia: 6.3.3.1 Säteilevän valon voimakkuuden on kaikkialla liitteen 1 kaavioissa määritellyillä alueilla oltava vähintään 0,7 cd luokan 1b laitteiden osalta sekä vähintään 0,3 cd luokkien 1, 1a, ja 2a laitteiden osalta ja luokan 2b laitteiden osalta päivällä. Valon voimakkuuden on oltava vähintään 0,07 cd luokan 2b laitteiden osalta yöllä. 6.3.3.2 Tämän säännön liitteen 4 kohdan 2.2 vaatimukset voimakkuuden paikallisista vaihteluista on otettava huomioon.

6.4 Voimakkuudet on yleisesti mitattava valonlähteiden palaessa yhtäjaksoisesti. Mittaukset voidaan kuitenkin tehdä vilkkuvalotoiminnolla, jos se on tarpeen laitteen rakenteen vuoksi (esim. käytettäessä LED-valonlähteitä) tai ylikuumenemisen välttämiseksi. Mittaus on tehtävä niin, että kytkentätaajuus on f = 1,5 ± 0,5 Hz ja pulssin pituus yli 0,3 s valon voimakkuuden ollessa 95 % huippuarvosta. Kun käytetään vaihdettavia hehkulamppuja, lamppuihin on niiden palaessa syötettävä nimellisvalovirtaa. LED-valonlähteiden osalta kaikki mittaukset on tehtävä jännitteellä 6,75 V, 13,5 V tai 28,0 V. Lamppujen palaessa saatu valovirta-arvo on korjattava. Korjauskerroin on nimellisvalovirran ja käytetyllä jännitteellä lampun palaessa mitatun valovirran arvon välinen suhde. Muissa tapauksissa on kytkettävä kohdan 7.1.1 vaatimusten mukainen jännite niin, että nousuaika ja laskuaika on alle 0,01 s. Ylitystä ei sallita. Jos mittaus suoritetaan vilkkutoiminnolla, ilmoitetaan suurin valovoima.

6.5 Kun kyseessä ovat luokan 2b laitteet, aika, joka kuluu siitä, kun valonlähteet kytketään toimintaan siihen, kun valovoima yltää 90 prosenttiin kohdan 6.3 mukaisesti mitatusta arvosta vertailuakselilta mitattaessa, on mitattava suuntavalaisimen tuottamilla valovoiman ääritasoilla. Pienimmän valovoiman saavuttamiseen kuluva aika ei saa olla pitempi kuin suurimman valovoiman saavuttamiseen kuluva aika.

6.6 Valovoiman säädin ei saa tuottaa signaaleja, jotka aiheuttaisivat sen, että valovoima 6.6.1 on kohdassa 6.1 täsmennetyn vaihteluvälin ulkopuolella ja 6.6.2 ylittää kohdassa 6.1 luokalle 2a täsmennetyn enimmäisarvon a) yökäyttöolosuhteissa niiden valaisimien osalta, joissa on kaksi tehotasoa (päiväkäyttö ja yökäyttö) b) valmistajan ilmoittamissa standardiolosuhteissa (3) muiden valaisimien osalta.

6.7 Liitteessä 4 annetaan yksityiskohtaiset tiedot käytettävistä mittausmenetelmistä (ks. kohta 6.3.1).

7. TESTAUSMENETTELY

7.1 Kaikki mittaukset – sekä fotometriset että kolorimetriset – on tehtävä seuraavasti: 7.1.1 Kun kyseessä on vaihdettavan valonlähteen sisältävä valaisin, jota ei ole varustettu elektronisella valonlähteen säätölaitteella tai valovoiman säätimellä, mittaukset tehdään laitteessa mainittuun luokkaan kuuluvalla värittömällä tai värillisellä standardihehkulampulla niin, että syötettävä jännite on a) hehkulamppujen osalta riittävä tuottamaan kyseisen hehkulamppuluokan vertailuvalovirran; b) LED-valonlähteiden osalta 6,75 V, 13,5 V tai 28,0 V. Saatu valovirta-arvo on korjattava. Korjauskerroin on nimellisvalovirran ja käytetyllä jännitteellä mitatun valovirran keskiarvon välinen suhde. 7.1.2 Kun kyseessä on ei-vaihdettavilla valonlähteillä (hehkulamput ja muut) varustettu valaisin, mittaukset tehdään tapauksen mukaan jännitteellä 6,75 V, 13,5 V tai 28,0 V. 7.1.3 Kun kyseessä on valaisimen osana olevaa (4) elektronista valonlähteen säätölaitetta tai valovoiman säädintä käyttävä järjestelmä, mittaukset tehdään syöttäen lampun tulonapoihin valmistajan ilmoittamaa jännitettä tai, jos sitä ei ole ilmoitettu, tapauksen mukaan jännitettä 6,75 V, 13,5 V tai 28,0 V. 7.1.4 Kun kyseessä järjestelmä, jossa käytetään elektronista valonlähteen säätölaitetta tai valovoiman säädintä, joka ei ole osa valaisinta, mittaukset tehdään syöttäen lampun tulonapoihin valmistajan ilmoittamaa jännitettä.

7.2 Kun kyseessä on luokan 2b suuntavalaisin, jossa on valovoiman säädin vaihtelevan valovoiman aikaansaamiseksi, fotometriset mittaukset tehdään kuitenkin hakijan toimittaman kuvauksen mukaisesti.

7.3 Testauslaboratorion on vaadittava valmistajaa toimittamaan elektroninen valonlähteen säätölaite tai valovoiman säädin, jota tarvitaan valonlähteen ja käytettävien toimintojen virransyöttöä varten.

7.4 Valaisimeen syötettävä jännite on ilmoittava tämän säännön liitteen 2 mukaisessa ilmoituslomakkeessa.

7.5 Näkyvän pinnan rajat suuntavalaisimen vertailuakselin suunnassa on määritettävä. Jos kyseessä on luokan 5 tai 6 suuntavalaisin, on kuitenkin määritettävä valoa säteilevän pinnan rajat.

8. SÄTEILEVÄN VALON VÄRI

Säteilevän valon värin on liitteen 4 kohdassa 2 määritetyn valonjakautumiskaavion alueella oltava ruskeankeltainen. Esitetyn alueen ulkopuolella ei saa olla havaittavissa jyrkkää värinmuutosta. Näiden kolorimetristen ominaisuuksien tarkastamisessa on sovellettava tämän säännön kohdassa 7 kuvattua testimenettelyä. Näitä vaatimuksia sovelletaan myös luokan 2b suuntavalaisimien tuottaman muuttuvan valovoiman tasoihin.

Ei-vaihdettavilla valonlähteillä (hehkulamput ja muut) varustettujen valaisimien kolorimetriset ominaisuudet on kuitenkin tarkistettava valonlähteiden ollessa paikoillaan valaisimessa tämän säännön kohdan 7.1 asiaa koskevan alakohdan mukaisesti.

9. MOOTTORIAJONEUVOJEN JA NIIDEN PERÄVAUNUJEN SUUNTAVALAISINTYYPIN MUUTOKSET JA HYVÄKSYNNÄN LAAJENTAMINEN

9.1 Kaikista suuntavalaisintyyppiin tehtävistä muutoksista on ilmoitettava tyypin hyväksyneelle tyyppihyväksyntäviranomaiselle. Viranomainen voi tämän jälkeen 9.1.1 katsoa, ettei tehdyillä muutoksilla todennäköisesti ole havaittavaa kielteistä vaikutusta ja että laite joka tapauksessa edelleen täyttää vaatimukset; tai 9.1.2 vaatia uutta testausselostetta testien suorittamisesta vastaavalta tutkimuslaitokselta.

9.2 Hyväksynnän vahvistus tai epääminen, jossa eritellään muutokset, annetaan tiedoksi kohdan 4.1.4 mukaisella menettelyllä tätä sääntöä soveltaville sopimuksen sopimuspuolille.

9.3 Hyväksynnän laajentamisen myöntäneen toimivaltaisen viranomaisen on annettava laajentamiselle sarjanumero ja ilmoitettava asiasta muille tätä sääntöä soveltaville vuoden 1958 sopimuksen sopimuspuolille tämän säännön liitteessä 2 esitetyn mallin mukaisella ilmoituslomakkeella.

10. TUOTANNON VAATIMUSTENMUKAISUUS

Tuotannon vaatimustenmukaisuuden varmistamismenettelyjen on oltava sopimuksen lisäyksessä 2 (E/ECE/324-E/ECE/TRANS/505/Rev.2) esitettyjen menettelyjen ja seuraavien vaatimusten mukaisia:

10.1 Tämän säännön mukaisesti hyväksyttävät suuntavalaisimet on valmistettava siten, että ne vastaavat hyväksyttyä tyyppiä ja täyttävät kohtien 6 ja 8 vaatimukset.

10.2 Tämän säännön liitteessä 5 asetettuja tuotannon vaatimustenmukaisuuden valvontaa koskevia vähimmäisvaatimuksia on noudatettava.

10.3 Tämän säännön liitteessä 6 asetettuja tarkastajan suorittamaa näytteenottoa koskevia vähimmäisvaatimuksia on noudatettava.

10.4 Tyyppihyväksynnän myöntänyt toimivaltainen viranomainen saa milloin tahansa tarkastaa kussakin tuotantoyksikössä sovellettavat vaatimustenmukaisuuden valvontamenetelmät. Näiden tarkastusten tavanomainen tiheys on kerran kahdessa vuodessa.

11. SEURAAMUKSET VAATIMUSTENMUKAISUUDESTA POIKKEAVASTA TUOTANNOSTA

11.1 Laitteelle tämän säännön mukaisesti myönnetty hyväksyntä voidaan peruuttaa, jos edellä esitetyt vaatimukset eivät täyty.

11.2 Jos tätä sääntöä soveltava sopimuksen sopimuspuoli peruuttaa aiemmin myöntämänsä hyväksynnän, sen on viipymättä ilmoitettava tästä muille tätä sääntöä soveltaville sopimuksen sopimuspuolille tämän säännön liitteessä 2 esitetyn mallin mukaisella ilmoituslomakkeella.

12. TUOTANNON LOPETTAMINEN

Jos hyväksynnän haltija lopettaa kokonaan tämän säännön perusteella hyväksytyn laitteen valmistamisen, hyväksynnän haltijan on ilmoitettava tästä hyväksynnän myöntäneelle viranomaiselle. Ilmoituksen saatuaan viranomaisen on ilmoitettava asiasta muille tätä sääntöä soveltaville vuoden 1958 sopimuksen osapuolille tämän säännön liitteessä 2 esitetyn mallin mukaisella lomakkeella.

13. HYVÄKSYNTÄTESTEISTÄ VASTAAVIEN TUTKIMUSLAITOSTEN SEKÄ TYYPPIHYVÄKSYNTÄVIRANOMAISEN NIMET JA OSOITTEET

Tätä sääntöä soveltavien vuoden 1958 sopimuksen osapuolten on ilmoitettava Yhdistyneiden kansakuntien sihteeristölle hyväksyntätestien suorittamisesta vastaavien tutkimuslaitosten sekä niiden tyyppihyväksyntäviranomaisten nimet ja osoitteet, jotka myöntävät hyväksynnät ja joille toimitetaan lomakkeet todistukseksi muissa maissa myönnetystä hyväksynnästä tai hyväksynnän laajentamisesta, epäämisestä tai peruuttamisesta.

14. SIIRTYMÄMÄÄRÄYKSET

14.1 Muutossarjan 01 täydennyksen 8 virallisen voimaantulopäivän jälkeen mikään tätä sääntöä soveltava sopimuspuoli ei saa kieltäytyä myöntämästä E-hyväksyntää tämän säännön mukaisesti, sellaisena kuin se on muutettuna muutossarjan 01 täydennyksellä 8.

14.2 Kun voimaantulopäivästä on kulunut 24 kuukautta, tätä sääntöä soveltavat sopimuspuolet saavat myöntää E-hyväksynnän ainoastaan siinä tapauksessa, että hyväksyttävä suuntavalaisintyyppi täyttää tämän säännön vaatimukset, sellaisena kuin se on muutettuna muutossarjan 01 täydennyksellä 8.

14.3 Tätä sääntöä soveltavat sopimuspuolet eivät voi kieltäytyä laajentamasta hyväksyntää, joka on annettu tämän säännön aiempien muutossarjojen nojalla.

14.4 Tätä sääntöä soveltavien sopimuspuolten on 12 kuukauden ajan muutossarjan 01 täydennyksen 8 voimaantulopäivästä myönnettävä hyväksyntä suuntavalaisintyypeille, jotka vastaavat tämän säännön vaatimuksia, sellaisena kuin se on muutettuna aiemmilla muutossarjoilla.

14.5 E-hyväksynnät, jotka on myönnetty, ennen kuin tämän säännön voimaantulosta on kulunut 12 kuukautta, sekä kaikki hyväksyntien laajennukset, mukaan luettuna tämän säännön aikaisempien muutossarjojen mukaisesti myönnetyt, ovat voimassa toistaiseksi. Jos suuntavalaisintyyppi, joka on hyväksytty aikaisemman muutossarjan nojalla, vastaa tämän säännön vaatimuksia sellaisena kuin sääntö on muutettuna muutossarjan 01 täydennyksellä 8, hyväksynnän myöntäneen sopimuspuolen on ilmoitettava asiasta muille tätä sääntöä soveltaville sopimuspuolille.

14.6 Tätä sääntöä soveltavat sopimuspuolet eivät saa kieltää sellaista suuntavalaisintyyppiä, joka on hyväksytty tämän säännön muutossarjan 01 täydennyksen 8 nojalla.

14.7 Siihen saakka, kun tämän säännön muutossarjan 01 täydennyksen 8 voimaantulosta on kulunut 36 kuukautta, tätä sääntöä soveltavat sopimuspuolet eivät saa kieltää suuntavalaisintyyppiä, joka on hyväksytty tämän säännön aiempien muutossarjojen nojalla.

14.8 Kun tämän säännön muutossarjan 01 täydennyksen 8 voimaantulosta on kulunut 36 kuukautta, tätä sääntöä soveltavat sopimuspuolet voivat kieltää sellaisen suuntavalaisintyypin myynnin, joka ei täytä tämän säännön muutossarjan 01 täydennyksen 8 vaatimuksia, ellei kyseinen suuntavalaisin ole tarkoitettu varaosaksi käytössä oleviin ajoneuvoihin.

14.9 Tätä sääntöä soveltavien sopimuspuolten on edelleen myönnettävä hyväksyntä suuntavalaisimille tämän säännön edellisten täydennysten perusteella, jos kyseiset suuntavalaisimet on tarkoitettu varaosiksi käytössä oleviin ajoneuvoihin.

14.10 Muutossarjan 01 täydennyksen 8 virallisesta voimaantulopäivästä alkaen mikään tätä sääntöä soveltava sopimuspuoli ei saa kieltää tämän säännön, sellaisena kuin se on muutettuna muutossarjan 01 täydennyksellä 8, mukaisesti hyväksytyn suuntavalaisimen asentamista ajoneuvoon.

14.11 Tätä sääntöä soveltavien sopimuspuolten on 48 kuukauden ajan muutossarjan 01 täydennyksen 8 voimaantulopäivästä sallittava sellaisten suuntavalaisimien asentaminen ajoneuvoihin, jotka vastaavat tämän säännön vaatimuksia, sellaisena kuin se on muutettuna aiemmilla muutossarjoilla.

14.12 Muutossarjan 01 täydennyksen 8 voimaantuloa seuraavan 48 kuukauden ajanjakson kuluttua tätä sääntöä soveltavat sopimuspuolet voivat kieltää sellaisen suuntavalaisimen, joka ei täytä tämän säännön vaatimuksia, sellaisena kuin se on muutettuna muutossarjan 01 täydennyksellä 8, asentamisen uuteen ajoneuvoon, jolle on myönnetty kansallinen tyyppihyväksyntä tai yksittäinen hyväksyntä yli 24 kuukautta tämän säännön muutossarjan 01 täydennyksen 8 voimaantulon jälkeen.

14.13 Kun voimaantulosta on kulunut 60 kuukautta, tätä sääntöä soveltavat sopimuspuolet voivat kieltää sellaisen suuntavalaisimen, joka ei vastaa tämän säännön vaatimuksia sellaisena kuin se on muutettuna muutossarjan 01 täydennyksellä 8, asentamisen uusiin ajoneuvoihin, jotka rekisteröidään ensimmäisen kerran yli 60 kuukautta tämän säännön muutossarjan 01 täydennyksen 8 voimaantulon jälkeen.

14.14 Suuntavalaisimien hyväksynnät, jotka on myönnetty tämän säännön perusteella ennen muutossarjan 01 täydennyksen 16 voimaantuloa pysyvät voimassa rajoittamattoman ajan.

(1) Sellaisina kuin ne määritellään ajoneuvojen rakennetta koskevan konsolidoidun päätöslauselman (R.E.3) kohdassa 2 (asiakirja TRANS/WP.29/78/Rev.2).

(2) Vuoden 1958 sopimuksen sopimuspuolten tunnusnumerot esitetään ajoneuvojen rakennetta koskevan konsolidoidun päätöslauselman (R.E.3) liitteessä 3 (asiakirja ECE/TRANS/WP.29/78/Rev. 2).

(3) Hyvä näkyvyys ja puhdas linssi (meteorologinen näkyvyys MOR > 2 000 m määritettynä seuraavan asiakirjan mukaisesti: WMO, Guide to Meteorological Instruments and Methods of Observation, Sixth Edition, ISBN: 92-63-16008-2, kohdat 1.9.1–1.9.11, Geneve 1996).

(4) Tässä säännössä ’valaisimen osana olevalla’ tarkoitetaan sitä, että laite sisältyy fyysisesti valaisimen runkoon tai on irrallisena valaisimen rungon ulkopuolella mutta osana valmistajan toimittamaa valaisinjärjestelmää.

LIITE 1 Suuntavalaisimien luokat: Eri luokkiin kuuluvien suuntavalaisimien valon jakautumisen vähimmäiskulmat (1) Valon jakautumisen vähimmäiskulmat pystysuunnassa ovat 15° vaakatason ylä- ja alapuolella, lukuun ottamatta seuraavia tapauksia: a) Suuntavalaisimilla, jotka on tarkoitettu asennettaviksi niin, että valaisimen H-taso on alle 750 mm maanpinnan yläpuolella, kulmat ovat 15° vaakatason yläpuolella ja 5° sen alapuolella. b) Valinnaisilla suuntavalaisimilla, jotka on tarkoitettu asennettaviksi niin, että valaisimen H-taso on yli 2 100 mm maanpinnan yläpuolella, kulmat ovat 5° vaakatason yläpuolella ja 15° sen alapuolella. c) Luokan 6 suuntavalaisimet. Näkyvyyskulmien vähimmäisarvot vaakasuunnassa Ajoneuvon etuosaan tarkoitetut suuntavalaisimet Luokka 1 : Etäisyys lähivalaisimeen ja/tai etusumuvalaisimeen vähintään 40 mm Luokka 1a : Etäisyys lähivalaisimeen ja/tai etusumuvalaisimeen yli 20 mm mutta alle 40 mm Luokka 1b : Etäisyys lähivalaisimeen ja/tai etusumuvalaisimeen enintään 20 mm H-tasolla ja sen yläpuolella kaikkien valaisimien osalta. H-tason alapuolella luokkien M2, M3, N2 tai N3 ajoneuvoihin tarkoitettujen valaisimien osalta

H-tason alapuolella luokkien M1 ja N1 ajoneuvojen osalta H-taso: valaisimen vertailukeskipisteen kautta kulkeva vaakataso Luokat 2a ja 2b : Ajoneuvon takaosaan tarkoitetut suuntavalaisimet Luokka 2a : Vakiovalovoimaa tuottavat takasuuntavalaisimet Luokka 2b : Vaihtuvaa valovoimaa tuottavat takasuuntavalaisimet H-tason alapuolella niiden valaisimien osalta,jotka on tarkoitettu asennettaviksi niin,että kyseinen taso on alle alle 750 mm:n korkeudella maanpinasta. Luokat 5 ja 6 : Täydentävät sivusuuntavalaisimet käytettäviksi ajoneuvoissa, jotka on varustettu myös luokkien 1, 1a tai 1b ja 2a tai 2b suuntavalaisimilla (1) Esitetyt kulmat soveltuvat ajoneuvon oikealle puolelle asennettaviksi tarkoitettuja laitteita varten. Kaavioiden nuolet osoittavat ajoneuvon etuosaa kohti.

LIITE 2 ILMOITUS (Enimmäiskoko: A4 (210 × 297 mm))

LIITE 3 ESIMERKKEJÄ HYVÄKSYNTÄMERKEISTÄ Edellä esitetyllä hyväksyntämerkillä varustettu laite on luokan 4 laite (etuosan sivusuuntavalaisin), joka on hyväksytty Italiassa (E3) numerolla 216 ja jota voidaan myös käyttää kahden valaisimen kokoonpanossa. Vaakasuuntainen nuoli osoittaa, mihin laite, joka voidaan asentaa vain ajoneuvon toiselle puolelle, on asennettava. Nuoli osoittaa tässä kohti ajoneuvon etuosaa. Vaakasuoralta janalta lähtevä, alaspäin osoittava pystysuora nuoli osoittaa sallitun asennuskorkeuden, joka tämän laitteen osalta on enintään 750 mm maanpinnan yläpuolella. Merkinnän 4D lähellä oleva numero osoittaa, että hyväksyntä on myönnetty säännön nro 6 vaatimusten mukaisesti, sellaisena kuin se on muutettuna muutossarjalla 01. Seuraavassa esitetään hyväksyntämerkin nuolien suunta laitteen luokan mukaan. Kuva 1 Huomautus: Hyväksyntänumero ja lisätunnukset on sijoitettava ympyrän lähelle ja joko E-kirjaimen ylä- tai alapuolelle tai sen oikealle tai vasemmalle puolelle. Hyväksyntänumeron muodostavien numeroiden on oltava E-kirjaimen samalla puolella ja sen kanssa samansuuntaiset. Roomalaisten numeroiden käyttöä hyväksyntänumerona on vältettävä, jotta sitä ei sekoitettaisi muihin tunnuksiin. Kuva 2 Yksinkertaistettu merkintä ryhmitetyille, yhdistetyille tai rakenteellisesti yhdistetyille valaisimille, kun vähintään kaksi valaisinta on osana samaa järjestelmää Pysty- ja vaakasuorat viivat kuvaavat merkkivalolaitteen muotoa kaavamaisesti. Ne eivät ole osa hyväksyntämerkkiä. Malli A Malli B Malli C Huomautus: Edellä olevat kolme esimerkkiä hyväksyntämerkeistä (mallit A, B ja C) edustavat kolmea mahdollista merkintävaihtoehtoa valaisinlaitteelle, jossa on vähintään kaksi valaisinta osana samaa ryhmitettyjen, yhdistettyjen tai rakenteellisesti yhdistettyjen valaisimien kokoonpanoa. Merkit osoittavat, että laite on hyväksytty Alankomaissa (E4) numerolla 3333 ja että laitteeseen sisältyvät seuraavat osat: takasuuntavalaisin, joka tuottaa vaihtuvaa valovoimaa (luokka 2b) ja joka on hyväksytty säännön nro 6 muutossarjan 01 mukaisesti; punainen taka(sivu)valaisin, joka tuottaa vaihtuvaa valovoimaa (R2) ja joka on hyväksytty säännön nro 7 muutossarjan 01 mukaisesti; takasumuvalaisin, joka tuottaa vaihtuvaa valovoimaa (F2) ja joka on hyväksytty säännön nro 38 alkuperäisen version mukaisesti; peruutusvalaisin (AR), joka on hyväksytty säännön nro 23 alkuperäisen version mukaisesti; jarruvalaisin, joka tuottaa vaihtuvaa valovoimaa (S2) ja joka on hyväksytty säännön nro 7 muutossarjan 01 mukaisesti. Huomautus: Edellä esitetyt kolme esimerkkiä vastaavat valaisinlaitetta, joka on varustettu hyväksyntämerkillä, joka koskee seuraavia: etuvalaisin, joka on hyväksytty säännön nro 7 muutossarjan 01 mukaisesti; ajovalaisin, jonka lähivalo on suunniteltu oikean- ja vasemmanpuoleista liikennettä varten ja jonka kaukovalon enimmäisvoimakkuus on 86 250–101 250 kandelaa ja joka on hyväksytty säännön nro 20 muutossarjan 02 mukaisesti; etusumuvalaisin, joka on hyväksytty säännön nro 19 muutossarjan 02 mukaisesti; luokan 1a etusuuntavalaisin, joka on hyväksytty säännön nro 6 muutossarjan 01 mukaisesti. Kuva 3 Ajovalaisimen kanssa rakenteellisesti yhdistetty valaisin Edellä oleva esimerkki vastaa erityyppisissä ajovalaisimissa käytettäväksi tarkoitetun linssin merkintää, eli valaisin voi olla jokin seuraavista: i) ajovalaisin, jonka lähivalo on suunniteltu oikean- ja vasemmanpuoleista liikennettä varten, jonka kaukovalon enimmäisvoimakkuus on 86 250–101 250 kandelaa, joka on hyväksytty Saksassa (E1) säännön nro 8 muutossarjan 04 mukaisesti ja joka on rakenteellisesti yhdistetty etusuuntavalaisimeen, joka on hyväksytty säännön nro 6 muutossarjan 01 mukaisesti; ii) ajovalaisin, joka tuottaa kaukovaloa ja oikean- ja vasemmanpuoleista liikennettä varten suunniteltua lähivaloa, joka on hyväksytty Saksassa (E1) säännön nro 1 muutossarjan 01 mukaisesti ja joka on rakenteellisesti yhdistetty samaan etusuuntavalaisimeen kuin edellä; iii) jompikumpi edellä mainituista ajovalaisimista hyväksyttynä erillisenä valaisimena. Ajovalaisimen päärungossa on oltava ainoa voimassa oleva hyväksyntänumero, esimerkiksi seuraavasti: Kuva 4 Erillisten valaisimien merkinnät Yllä oleva esimerkki vastaa sellaisen linssin merkintää, joka on tarkoitettu käytettäväksi erityyppisissä valaisimissa. Tämä hyväksyntämerkki osoittaa, että kyseessä olevalle laitteelle on annettu hyväksyntä Espanjassa (E9) hyväksyntänumerolla 1432 ja että siihen sisältyvät seuraavat osat: takasumuvalaisin (F), joka on hyväksytty säännön nro 38 alkuperäisen version mukaisesti; luokan 2a takasuuntavalaisin, joka on hyväksytty säännön nro 6 muutossarjan 01 mukaisesti; peruutusvalaisin (AR), joka on hyväksytty säännön nro 23 alkuperäisen version mukaisesti; punainen taka(sivu)valaisin (R), joka on hyväksytty säännön nro 7 muutossarjan 02 mukaisesti; jarruvalaisin, jossa on yksi valaistustaso (S1) ja joka on hyväksytty säännön nro 7 muutossarjan 02 mukaisesti. Valonlähdemoduulit Yllä olevalla tunnuskoodilla merkitty valonlähdemoduuli on hyväksytty yhdessä Italiassa (E3) hyväksyntänumerolla 17325 hyväksytyn valaisimen kanssa. Toiminnallisesti integroitujen valaisimien merkinnät Toiminnallisesti integroidun valaisinjärjestelmän osana oleva toiminnallisesti integroitu valaisin, jonka toiminnot ovat seuraavat: Takasuuntavalaisin (luokka 2a), joka on hyväksytty säännön nro 6 muutossarjan 01 mukaisesti. Merkintä sisältää myös kirjaimen Y, sillä kyseessä on toiminnallisesti integroitu valaisin, joka muodostaa osan toiminnallisesti integroidusta valaisinjärjestelmästä. Takasumuvalaisin, joka tuottaa vaihtuvaa valovoimaa (F2) ja joka on hyväksytty säännön nro 38 alkuperäisen version mukaisesti. Toiminnallisesti integroidun valaisinjärjestelmän osana oleva toiminnallisesti integroitu valaisin, jonka toiminnot ovat seuraavat: Takasuuntavalaisin (luokka 2a), joka on hyväksytty säännön nro 6 muutossarjan 01 mukaisesti. Merkintä sisältää myös kirjaimen Y, sillä kyseessä on toiminnallisesti integroitu valaisin, joka muodostaa osan toiminnallisesti integroidusta valaisinjärjestelmästä. Punainen taka(sivu)valaisin (R1), joka on hyväksytty säännön nro 7 muutossarjan 02 mukaisesti. Jarruvalaisin (S1), joka on hyväksytty säännön nro 7 alkuperäisen version mukaisesti.

LIITE 4 FOTOMETRISET MITTAUKSET 1. MITTAUSMENETELMÄT 1.1 Fotometristen mittausten aikana hajaheijastukset on estettävä tarkoituksenmukaisella rajauksella. 1.2 Mittausten tulosten kyseenalaistamisen varalta mittaukset on suoritettava siten, että seuraavat vaatimukset täyttyvät: 1.2.1 Mittausetäisyyden on oltava sellainen, että voidaan soveltaa etäisyyden käänteistä neliöjuurilakia. 1.2.2 Mittauslaitteen on oltava sellainen, että vastaanottimen avauskulma valaisimen vertailukeskipisteestä katsottuna on välillä 10 asteminuuttia ja 1 aste. 1.2.3 Tietyn havaintosuunnan voimakkuutta koskeva vaatimus katsotaan täytetyksi, jos vaatimus täyttyy suunnassa, joka poikkeaa enintään asteen neljäsosan havaintosuunnasta. 1.3 Jos laite voidaan asentaa ajoneuvoon useampaan kuin yhteen kohtaan tai tietylle alueelle, fotometriset mittaukset on suoritettava jokaisessa kohdassa tai valmistajan määrittämien vertailuakseleiden muodostaman alueen ääripisteissä. 2. LUOKKIEN 1, 1A, 1B, 2A JA 2B SUUNTAVALAISIMIEN VALONJAKAUTUMISTAULUKKO Luokan 6 suuntavalaisimien taulukko 2.1 Suunta H = 0° ja V = 0° vastaa vertailuakselia. (Ajoneuvossa se on vaakasuorassa ja yhdensuuntainen ajoneuvon pituussuuntaisen keskitason kanssa ja suunnattu vaadittuun näkyvyyssuuntaan.) Se kulkee vertailukeskipisteen kautta. Taulukon arvoista saadaan eri mittaussuuntien vähimmäisvoimakkuudet prosentteina tämän säännön kohdassa 6.1 olevassa taulukossa annetuista vähimmäisarvoista seuraavasti: 2.1.1 suunnassa H = 0° ja V = 0° luokkien 1, 1a, 1b, 2a ja 2b osalta ja luokan 5 osalta liitteessä 1 esitetyllä kulma-alueella suunnassa A; 2.1.2 suunnassa H = 5° ja V = 0° luokan 6 osalta. 2.1.3 Jos laite kuitenkin on tarkoitettu asennettavaksi niin, että sen H-taso on alle 750 mm:n korkeudella maanpinnasta, fotometrinen voimakkuus tarkastetaan vain 5 asteen kulmaan saakka alaspäin. 2.2 Valokuvion on kohdassa 2 ruudukkona esitetyllä valonjakautumisalueella oltava lähes yhdenmukainen, ts. valon voimakkuuden on kaikkien ruudukon viivojen muodostamien alueen osien suunnassa täytettävä vähintään alin vähimmäisarvoista, jotka on ilmoitettu kyseistä suuntaa rajaavilla viivoilla prosenttimäärinä. 3. VALAISIMIEN FOTOMETRINEN MITTAUS Fotometrisen tehon tarkastus 3.1 Ei-vaihdettavat valonlähteet (hehkulamput ja muut): Fotometrinen teho tarkastetaan valaisimessa olevista valonlähteistä tämän säännön kohdan 7.1 asiaa koskevan alakohdan mukaisesti. 3.2 Vaihdettavat valonlähteet: Jos valaisimet on varustettu 6,75 V:n, 13,5 V:n tai 28,0 V:n hehkulampuilla, niiden tuottamat valovoima-arvot on korjattava. Korjauskerroin on vertailuvalovirran ja käytettävällä jännitteellä (6,75 V, 13,5 V tai 28,0 V) mitatun valovirran keskiarvon välinen suhde. LED-valonlähteiden osalta korjauskerroin on nimellisvalovirran ja käytettävällä jännitteellä (6,75 V, 13,5 V tai 28,0 V) mitatun valovirran keskiarvon välinen suhde. Minkään käytettävän valonlähteen todelliset valovirrat eivät saa poiketa enempää kuin ± 5 prosenttia keskiarvosta. Vaihtoehtoisesti ja vain hehkulamppuja käytettäessä voidaan käyttää vakiohehkulamppua kussakin yksittäisessä kohdassa sen omalla valovirralla ja laskea kunkin kohdan yksittäiset mittaustulokset yhteen. 3.3 Muiden kuin hehkulampuilla varustettujen suuntavalaisimien valovoima-arvojen, jotka on mitattu yhden minuutin ja 30 minuutin vilkkuvalotoiminnan (f = 1,5 Hz, hyötyaikakerroin 50 prosenttia) jälkeen, on oltava vähimmäis- ja enimmäisvaatimusten mukaisia. Yhden minuutin toiminnan jälkeinen valovoiman jakauma voidaan laskea soveltamalla kuhunkin testauspisteeseen yhden minuutin ja 30 minuutin toiminnan jälkeen kohdassa HV mitattujen valovoima-arvojen suhdetta.

LIITE 5 TUOTANNON VAATIMUSTENMUKAISUUDEN VALVONTAMENETTELYJÄ KOSKEVAT VÄHIMMÄISVAATIMUKSET 1. YLEISTÄ 1.1 Mekaanista ja geometrista vaatimustenmukaisuutta koskevat tämän säännön määräykset katsotaan täytetyiksi, jos eroavuudet eivät ylitä väistämättömiä valmistuspoikkeamia. 1.2 Sarjatuotantona valmistettujen valaisimien vaatimustenmukaisuutta ei aseteta kyseenalaiseksi fotometristen ominaisuuksien osalta, jos minkä tahansa sattumanvaraisesti tämän säännön kohdan 7 mukaisesti valitun valaisimen fotometrisiä ominaisuuksia testattaessa 1.2.1 mikään mitattu arvo ei poikkea kielteisesti yli 20:tä prosenttia tässä säännössä määritellystä vähimmäisarvoista. 1.2.2 Jos kyseessä on suuntavalaisin, jonka valonlähde on vaihdettava, ja jos edellä tarkoitetun testin tulokset eivät täytä vaatimuksia, suuntavalaisimille suoritettavat testit on toistettava käyttäen toista vakiovalonlähdettä. 1.3 Värikoordinaatteja koskevien vaatimusten on täytyttävä tämän säännön kohdan 7 mukaisissa testeissä. 2. VALMISTAJAN SUORITTAMAA VAATIMUSTENMUKAISUUDEN TARKASTUSTA KOSKEVAT VÄHIMMÄISVAATIMUKSET Hyväksyntämerkin haltijan on suoritettava kullekin suuntavalaisintyypille asianmukaisin väliajoin ainakin seuraavassa esitetyt testit. Testit on suoritettava tämän säännön määräysten mukaisesti. Jos näyte ei täytä kyseisen testityypin vaatimuksia, on otettava lisää näytteitä ja testattava ne. Valmistajan on toteutettava toimenpiteitä kyseisen tuotannon vaatimustenmukaisuuden varmistamiseksi. 2.1 Testien luonne Tässä säännössä esitetyt vaatimustenmukaisuustestit koskevat fotometrisiä ja kolorimetrisiä ominaisuuksia. 2.2 Testimenetelmät 2.2.1 Testit on yleensä suoritettava tässä säännössä esitettyjen menetelmien mukaisesti. 2.2.2 Valmistajan suorittamassa vaatimustenmukaisuustestissä voidaan käyttää tässä säännössä esitettyjä menetelmiä vastaavia menetelmiä tyyppihyväksyntätesteistä vastaavan toimivaltaisen viranomaisen suostumuksella. Valmistajan vastuulla on osoittaa, että käytetyt menetelmät vastaavat tässä säännössä esitettyjä menetelmiä. 2.2.3 Kohtien 2.2.1 ja 2.2.2 soveltaminen edellyttää testilaitteen säännöllistä kalibrointia ja testilaitteen vastaavuutta toimivaltaisen viranomaisen suorittamien mittauksien kanssa. 2.2.4 Vertailumenetelminä on käytettävä kaikissa tapauksissa tämän säännön vertailumenetelmiä, erityisesti hallinnollisen tarkastuksen ja näytteenoton tarkoituksia varten. 2.3 Näytteenotto Suuntavalaisinnäytteet on valittava sattumanvaraisesti yhdenmukaisen erän tuotannosta. Yhdenmukaisella erällä tarkoitetaan samaa tyyppiä edustavien suuntavalaisimien sarjaa, joka on määritetty valmistajan tuotantomenetelmien mukaisesti. Arvioinnin on yleensä kohdistuttava yksittäisten tehtaiden sarjatuotantoon. Valmistaja voi kuitenkin yhdistää useista eri tehtaista saadut samaa järjestelmätyyppiä koskevat tiedot, jos tehtaissa sovelletaan samoja laatuperusteita ja samaa laadunhallintaa. 2.4 Mitattavat ja tallennettavat fotometriset ominaisuudet Valaisimien näytekappaleista on tehtävä fotometrisiä mittauksia, joilla määritetään vähimmäisarvot liitteessä 4 lueteltujen pisteiden kohdalla ja vaaditut värikoordinaatit. 2.5 Hyväksyttävyysperusteet Valmistajan vastuulla on laatia testituloksista tilastollinen tutkimus ja määrittää toimivaltaisen viranomaisen suostumuksella hyväksyttävyysperusteet tuotteilleen, jotta tuotteiden vaatimustenmukaisuuden tarkastukselle tämän säännön kohdassa 10.1 asetetut edellytykset täyttyvät. Hyväksyttävyysperusteiden on oltava sellaiset, että 95 prosentin luotettavuustasolla liitteen 6 (ensimmäinen näytteenotto) mukaisesti suoritetun pistokokeen läpäisemisen vähimmäistodennäköisyys on 0,95.